? ઘણાં બધાં રાજકુંવરો આવી ગયા અને હારીને પાછા ગયા ! વિદ્યોત્તમા શાસ્ત્રોમાં પારંગત હતી, તેને હરાવવી એ નાનીસુની વાત ન હતી. આમને આમ દિવસો વીતવા લાગ્યાં. જે આવતા તે મોં વકાસી પાછા જતાં. એક વખત રાજાનો મંત્રી રાજાના કહેવાથી વિદ્યોત્તમાને હરાવી શકે એવા કોઇ મેઘાવી યુવાનની શોધમાં નીકળ્યો. હવે બનેલું એવું કે,મંત્રીને વિદ્યોત્તમાએ કોઇ કારણોસર ભર દરબારમાં અપમાનિત કરેલો. એટલે મંત્રી વિદ્યોત્તમા પર ધુંવાપુંવા હતો અને એનો બદલો લેવાની તક શોધતો હતો.